
# Тукай килә күз алдыма

Төп законны үзгәртү турындагы тәкъдим хәсрәтеннән...

Тукай килә күз алдыма


Кара эзлим язарыма:

Яшелме? Зәңгәр? Кара?

Ә милли карага мансам,

каләмемнән яшь тама ...


Тукай килә күз алдыма:

"Дөрес белән Ялган"ы:

Батырып суга Дөресне,

Ялган өстә калганы ...


Бар, һичшиксез: Шүрәлесе,

Батыры вә Былтыры,

бер көтү бүрене җиңгән

Кәҗә белән Сарыгы ...


Хәрәкәт итеп, тукталмый,

үлемне җиңгән тычкан ...

Кисекбашы, Карәхмәте,

вә дә Камчылы ишан ...


"Туган тел"е — канга сеңгән,

Милли моңы — "Әллүки",

Җан авазы — "Тәләһһеф"е,

"Китмибез"е, "Өмид"е ...


Болар бары — гыйбрәт, дәрес

вә васыятьтер (ышан) —

китсен, дигән ... Милли Кырдан

куркак, ялган, мут, куштан!!!

Следите за самым важным и интересным в Telegram-каналеТатмедиа

## Нет комментариев
Тукай килә күз алдыма